Критеријуми оцењивања
Енглески језик – први страни језик
Критеријуми оцењивања сачињени су у складу са исходима, циљевима и задацима прописаним Планом и програмом наставе и учења предмета, Општим стандардима постигнућа за први страни језик и уз поштовање Правилника о оцењивању ученика у основном образовању и васпитању.

Први разред
Формативно оцењивање
Наставник током школске године прати ученике, групно и индивидуално, и своја запажања о напретку, сарадњи и активности ученика на часовима евидентира у својој педагошкој свесци, као и у Ес-дневнику у делу „Активност ученика“.
Елементи које наставник сагледава су: залагање и труд ученика, посвећеност у раду, редовност у раду, извршавање школских и домаћих задатака који су додељени ученику, доношење прибора за рад, успешно учествовање и сарадња у процесу учења и различитим облицима рада са другим ученицима.

Сумативно оцењивање – описно
У првом разреду врши се описно оцењивање, којим се изражава напредовање у остваривању прописаних исхода након обрађених и увежбаваних наставних целина.
Ученик првог разреда је у потпуности савладао градиво уколико наставник процени да су сви тражени исходи испуњени, уз самостално напредовање и стално ангажовање ученика:
· Ученик разуме уобичајене усмене исказе, као и кратке, једноставне усмене прилоге везане за познате теме, појаве и догађаје.
· Обавља основне језичке функције (давање и тражење информација о искуствено блиским ситуацијима и појавама, једноставно исказивање идеја и мишљења).
· Ученик правилно изговара све гласове и гласовне групе, чак и у тежим и неувежбаним комбинацијама гласова, уз поштовање акценатско-интонацијских правила.
Ученик коме је потребна мања помоћ наставника за остваривање неких од дефинисаних исхода на часовима, сматра се да је савладао градиво, али да изостаје самостални рад и стални напредак ученика те је потребно уложити више рада и вежбе:
· Ученик разуме најфреквентније речи и изразе из свакодневног спорог и разговетног говора.
· Уме да обави основне комуникативне активности (поздрављање, представљање, добродошлица, опраштање, захваљивање, пружање информација о себи, распитивање о суштинским информацијама које се тичу саговорника).
· Ученик познаје изговор фреквентних, понављаних и меморисаних гласова, као и неких најчешћих гласовних група.
Ученик коме је потребна већа помоћ наставника за остваривање дефинисаних исхода на часовима, сматра се да није у потпуности савладао градиво и да изостаје његов напредак и језички развој, тако да треба радити на томе да ученик развије веће интересовање за рад, као и мотивисати га и упутити како да лакше савлада предвиђене садржаје:
· Ученик разуме уобичајене речи, изразе, фразе и кратке везане усмене исказе и записе који се тичу његових непосредних искуствених доживљаја и сфера интересовања.
· Сналази се у кратким и увежбаним комуникационим улогама, уз употребу научених и уобичајених фраза и формула (постављање питања и давање одговара).
· Ученик препознаје исправан изговор већине гласова и гласовних група.
Ученик који није остварио ниједан или веома мали број тражених исхода сматра се да није савладао градиво и да изостаје његов напредак и језички развој.
Други разред
Знање и напредовање ученика другог разреда вреднује се формативно током стицања компетенција и сумативно на крају обрађених и увежбаваних наставних целина.

Формативно оцењивање
Елементи формативног оцењивања су: усмени одговори, ангажовање (активност на часу, успешно учествовање и сарадња у процесу учења и различитим облицима рада са другим ученицима), израда плаката/постера, домаћи задаци, самосталност и редовност у раду, доношење прибора за рад, вођење белешки на часу, примена социолингвистичких норми.
(Социокултурна компетенција представља скуп знања о свету уопште, као и о сличностима и разликама између културних и комуникативних модела сопствене говорне заједнице и заједнице/заједница чији се језик учи.)
Формативним оцењивањем пратимо рад ученика, напредовање и залагање, али дајемо и препоруке за даљи рад. Евиденцију водимо у педагошким свескама, као и у Ес-дневнику.

Сумативно оцењивање – бројчано
Оцењивање ученика другог разреда је бројчано и врши се на основу:
1) писане провере постигнућа
2) усмене провере постигнућа
3) праћења активности на часу и резултата рада.
У току полугодишта ученик ће имати једну оцену на контролним задацима дужим од 15 минута, најмање једну оцену на усменом одговарању и једну оцену на основу формативног оцењивања (праћења активности на часу и резултата рада).
Елементи за писану и усмену проверу и оцењивање су: разумевање говора, *разумевање писаног текста, усмено изражавање, *писано изражавање, језичке вештине *читања и слушања, усвојеност лексичких садржаја, усвојеност граматичких структура, примена *правописа.
*Код ученика другог разреда писање јe прилагођена и поједностављена активност, уз коришћење тестова издавача уџбеника одобрених од стране Министарства просвете, док је читање на елементарном нивоу (читање појединачних речи и једноставних реченица).

· Мерила за елемент Разумевања:
Одличан (5) – Ученик разуме саговорника и усмено излагање у нормалном темпу, у потпуности разуме слушани текст, с лакоћом влада материјом и вештинама.
Врло добар (4) – Ученик разуме питања у нормалном говорном темпу, али је потребно понекад нешто поновити, не разуме сваку појединост код слушаног садржаја.
Добар (3) – Ученик разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.
Довољан (2) – Ученик има минимум разумевања и напредује уз помоћ наставника, који га води кроз материју, има тешкоћа у разумевању излагања, једва схвата уз објашњења и поједностављења, слабо разуме говорну материју.
Недовољан (1) – Ученик не разуме усмена излагања, слушан садржај ни уз помоћ наставника.

· Мерила за елемент Усмено изражавање:
Одличан (5) – Ученик слободно и без оклевања изражава своје мисли, активан је у разговору, правилним изговором течно изговара реченице и нема већих граматичких грешака.
Врло добар (4) – Ученик говори правилно, али се изражава са мањим граматичким грешкама које не утичу на разумевање смисла реченице; понекад користи реч или фразу која је неадекватна и погрешно је изговара.
Добар (3) – Ученик може да комуницира и има скроман речник, смисао изреченог је понекад нејасан због граматичких грешака и нетачног реда речи, али је разумљив. Ученик има делимичних тешкоћа у изговору и интонацији.
Довољан (2) – Ученик прави велике и честе грешке у разговору и изговору што отежава оно што жели да каже; ретко налази праве речи и фразе, тешко се изражава, а свој оскудни речник користи полако и са пуно оклевања упркос великој помоћи наставника.
Недовољан (1) – Ученик не уме самостално да се изражава, једва користи најосновнији вокабулар, има потешкоћа у изговору и интонацији. Није савладао ни најосновније граматичке структуре, па је смисао изреченог нејасан и неразумљив.

· Мерила за елемент Усвојеност граматичких структура:
Одличан (5) – Ученик влада граматичким правилима, потпуно их разуме и правилно примењује у датом језичком контексту.
Врло добар (4) – Ученик разуме и правилно примењује научена граматичка правила, уз местимичне грешке.
Добар (3) – Ученик делимично примењује научена граматичка правила, уз честе грешке.
Довољан (2) – Ученик препознаје граматичка правила и повремено их минимално примењује.
Недовољан (1) – Ученик не препознаје граматичка правила нити уме да их примењује.

Из формативне оцене ученика проистиче сумативна оцена за рад на часу. Активност ученика прати се континуирано и вреднује током целе школске године. Активност на часу односи се на: залагање и труд ученика, посвећеност у раду, редовност, иницијативу, извршавање школских задатака који су додељени ученику, учествовање и сарадњу у различитим облицима рада са другим ученицима, редовност, благовременост и тачност израде и доношења домаћих задатака, као и редовно доношење материјала потребног за рад на часу.
Критеријуми су следећи:
Одличан (5) – Ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.
Врло добар (4) – Ученик се труди да редовно извршава своје обавезе, доноси прибор и домаће задатке, активан је на часу.
Добар (3) – Ученик прати наставу, скоро увек доноси прибор и домаће задатке, активан је на часу, али не у континуитету.
Довољан (2) – Ученик повремено прати наставу, повремено доноси прибор и домаће задатке и ретко кад је активан на часу, али записује оно што се од њега очекује.
Недовољан (1) – Ученик не записује, нема прибор, не ради домаће задатке и уопште није активан на часу.

Резултати рада односе се на: *излагање и представљање плаката/постера, израду домаћих задатака, **пројектне активности.
*Ако ученик уради пп презентацију или други дигитални или аналогни садржај, рад се може оценити оценом одличан (5) ако ученик одлично познаје тему о којој говори и излагање уз помоћ презентације је течно и има свој логички след.
**Оцењивање/вредновање пројектних активности углавном има мотивациону улогу и вреднује се у складу са показаним степеном самосталности, активности и ангажовања, као и сарадње са осталим члановима групе, извођења закључака на основу прикупљених података и презентовања продукта пројекта.

1. Писане провере
Почињу увек од иницијалног теста знања, који се ради до краја треће недеље септембра. Иницијалним тестом се процењује ученичко постигнуће из претходног/их разреда. Најављује се три радна дана пре планираног одржавања. Резултат иницијалног тестирања наставнику служи за планирање рада и даље праћење напредовања ученика. Не оцењује се бројчаном оценом, евидентира се одговарајућа формативна оцена са процентом тачних одговора. Изузетно, ученик са великим процентом успешности на тесту (изнад 90%) може се оценити оценом одличан (5).
Критеријуми за формативно оцењивање иницијалног теста:
0–33% – не задовољава
34–66% – задовољава
67–100% – успешан.
Контролни задаци показују степен остварености исхода, напредовања и постигнућа ученика, реализују се након обрађене и увежбаване наставне области, уз претходну најаву и упознавање са садржајем најкасније пет радних дана пре провере. Оцењују се на основу скале која изражава однос између процента тачних одговора и одговарајуће оцене:
85%–100%	оцена одличан (5)
68%–84%	оцена врло добар (4)
51%–67%	оцена добар (3)
35%–50%	оцена довољан (2)
испод 35%	оцена недовољан (1).
Скала може да варира у односу на постигнућа ученика, али не више од 5%.
Оцена се уписује у дневник у року од осам радних дана од дана провере.
Ако након писане провере постигнућа више од половине ученика једног одељења добије недовољну оцену, писана провера се поништава за ученике који су добили недовољну оцену. Оцена са писане провере може бити поништена и ученику који није задовољан оценом. Ова писана провера се понавља једанпут и може да буде организована на посебном часу. Након поништене писане провере, а пре организовања поновљене, наставник је дужан да одржи допунску наставу.
За ученика који из оправданих разлога није радио писану проверу постигнућа, провера може да се организује и накнадно, с тим да је потребно имати у виду дневно и недељно ограничење броја писаних провера ученика. Ова накнадна провера постигнућа најављује се најмање три радна дана раније.
Ученику је током писане провере знања забрањена употреба недопуштених средстава (мобилни телефони, бубице, свеске, пушкице, књиге) и преписивање. Уколико наставник примети на часу употребу оваквих средстава, против ученика се покреће васпитно-дисциплински поступак који означава тежу повреду радних обавеза. Наставник одузима ученику недопуштена средства и ученик може да настави рад без помоћи. У случају преписивања од другог ученика, наставник премешта ученика који чини прекршај.
Писани радови ученика чувају се у Школи до краја текуће школске године.

2. Усмене провере постигнућа
Усмене провере ученичког знања остварујемо кроз свакодневни рад у учионици – разумевање текстова, практична примена усвојеног знања из граматике, говорне вежбе, певање песама и сл.
Оцену одличан (5) добија ученик који:
- У потпуности разуме и самостално примењује научене речи и изразе, усменим и писаним путем (елементарно и вођено писање).
- Течно и јасно говори на енглеском језику.
- Учествује у дијалогу на задату тему и даје повратну информацију уз разумевање контекста и ситуације тј. теме разговора.
- Разуме изражена осећања, расположења и интересовања.
- Са лакоћом и једноставно описује породицу, школски контекст, хоби, интересовања и догађаје из свакодневног живота.
- Показује интересовање током наставе и вољу да помогне другим ученицима.
- Успешно учествује у различитим облицима рада.
Оцену врло добар (4) добија ученик који:
- У великој мери разуме и користи научене речи и изразе, усменим и писаним путем (елементарно и вођено писање).
- Уз мању помоћ наставника повезује научено, изводи закључке и користи у дијалогу на задату тему.
- Течно и јасно говори на енглеском језику.
- Разуме изражена осећања, расположења и интересовања.
- Саставља краће исказе о себи, својој породици и непосредном окружењу.
- Уз краће паузе и мању помоћ наставника, описује себе и своје непосредно окружење, свакодневне активности, искуства и догађаје.
- Сналази се у различитим облицима рада.
Оцену добар (3) добија ученик који:
- Углавном разуме научене речи и изразе, може самостално да наведе појмове из вокабулара, али их користи уз мању помоћ наставника.
- Разуме главне информације у дијалогу, али учествује у активностима уз делимичну помоћ наставника.
- Поставља једноставна питања на теме које одговарају његовим интересовањима.
- Делимично обавља задатке у различитим облицима рада или уз додатно појашњење.
Оцену довољан (2) добија ученик који:
- Препознаје и разуме основне појмове, речи и једноставне изразе у разговетном и спором говору.
- Уз већу помоћ наставника разуме кратке и једноставне дијалоге и делимично даје повратну информацију, уз помоћ наставника.
- У стању је да продукује искључиво просте реченице и изрази најосновније потребе.
- Показује мањи степен активности и ангажовања.
- Активан је на часу уз подстицај и помоћ наставника.
Оцену недовољан (1) добија ученик који:
- Не препознаје и не репродукује основне појмове и речи.
- Ни уз велику помоћ наставника не разуме најједноставније контексте, ситуације и упутства.
- Не показује интересовање за ангажовање у различитим облицима рада.


Трећи и четврти разред
Знање и напредовање ученика трећег и четвртог разреда вреднује се формативно током стицања компетенција и сумативно на крају обрађених и увежбаваних наставних целина.

Формативно оцењивање
Елементи формативног оцењивања су: усмени одговори, писане провере до 15 минута (тестови и диктати), ангажовање (активност на часу, успешно учествовање и сарадња у процесу учења и различитим облицима рада са другим ученицима), израда плаката/постера, домаћи задаци, самосталност и редовност у раду, доношење прибора за рад, вођење белешки на часу, примена социолингвистичких норми.
(Социокултурна компетенција представља скуп знања о свету уопште, као и о сличностима и разликама између културних и комуникативних модела сопствене говорне заједнице и заједнице/заједница чији се језик учи.)
Формативним оцењивањем пратимо рад ученика, напредовање и залагање, али дајемо и препоруке за даљи рад. Евиденцију водимо у педагошким свескама, као и у Ес-дневнику.

Сумативно оцењивање – бројчано
Оцењивање ученика трећег и четвртог разреда је бројчано и врши се на основу:
1) писане провере постигнућа
2) усмене провере постигнућа
3) праћења активности на часу и резултата рада.
У току полугодишта ученик ће имати *најмање једну оцену на контролним задацима дужим од 15 минута, најмање једну оцену на усменом одговарању и једну оцену на основу формативног оцењивања (праћења активности на часу и резултата рада).
*Ученици трећег и четвртог разреда раде контролне задатке након сваке друге наставне целине.
Елементи за писану и усмену проверу и оцењивање су: разумевање говора, разумевање писаног текста, усмено изражавање, писано изражавање, језичке вештине читања и слушања, усвојеност лексичких садржаја, усвојеност граматичких структура, примена правописа.

· Мерила за елемент Разумевања:
Одличан (5) – Ученик разуме саговорника и усмено излагање у нормалном темпу, у потпуности разуме писани и слушани текст, с лакоћом влада материјом и вештинама.
Врло добар (4) – Ученик разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.
Добар (3) – Ученик разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.
Довољан (2) – Ученик има минимум разумевања и напредује уз помоћ наставника, који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писану и говорну материју.
Недовољан (1) – Ученик не разуме усмена излагања, слушан ни писан садржај ни уз помоћ наставника.

· Мерила за елемент Усмено изражавање:
Одличан (5) – Ученик слободно и без оклевања изражава своје мисли, активан је у разговору, правилним изговором течно изговара реченице и нема већих граматичких грешака.
Врло добар (4) – Ученик говори правилно, али се изражава са мањим граматичким грешкама које не утичу на разумевање смисла реченице; понекад користи реч или фразу која је неадекватна и погрешно је изговара.
Добар (3) – Ученик може да комуницира и има скроман речник, смисао изреченог је понекад нејасан због граматичких грешака и нетачног реда речи, али је разумљив. Ученик има делимичних тешкоћа у читању, изговору и интонацији.
Довољан (2) – Ученик прави велике и честе грешке у разговору и изговору што отежава оно што жели да каже; ретко налази праве речи и фразе, тешко се изражава, а свој оскудни речник користи полако и са пуно оклевања упркос великој помоћи наставника.
Недовољан (1) – Ученик не уме самостално да се изражава, једва користи најосновнији вокабулар, има потешкоћа у читању, изговору и интонацији. Није савладао ни најосновније граматичке структуре, па је смисао изреченог нејасан и неразумљив.

· Мерила за елемент Писано изражавање:
Одличан (5) – Ученик може у писаној форми да изрази своје мисли самостално и без већих граматичких и правописних грешака; редовно извршава све писане домаће задатке; познаје технике решавања задатака и има изузетне резултате на тесту и проверама знања.
Врло добар (4) – Ученик у писаној форми изражава своје мисли самостално уз понеке граматичке и правописне грешке; готово редовно има све писане домаће задатке; познаје готово све технике решавања задатака и има врло добар резултат на тесту и проверама знања.
Добар (3) – Ученик не може без помоћи да изрази своје мисли писаним путем и прави честе и веће правописне и граматичке грешке; делимично ради домаће задатке; познаје већину техника решавања задатака и углавном остварује просечан резултат на тесту и проверама знања.
Довољан (2) – Ученик не може самостално да се писмено изрази, прави учестале и озбиљне правописне и граматичке грешке; нередовно ради домаће задатке; често не познаје технике решавања задатака и постиже минималан успех на тестовима и проверама знања.
Недовољан (1) – Ученик прави крупне грешке у писаном изражавању и у основним граматичким облицима; не ради домаће задатке готово уопште; не познаје технике решавања задатака и не постиже минималан очекиван број бодова на тесту и проверама знања.

· Мерила за елемент Усвојеност граматичких структура:
Одличан (5) – Ученик влада граматичким правилима, потпуно их разуме и правилно примењује у датом језичком контексту.
Врло добар (4) – Ученик разуме и правилно примењује научена граматичка правила, уз местимичне грешке.
Добар (3) – Ученик делимично примењује научена граматичка правила, уз честе грешке.
Довољан (2) – Ученик препознаје граматичка правила и повремено их минимално примењује.
Недовољан (1) – Ученик не препознаје граматичка правила нити уме да их примењује.

[bookmark: _Hlk237018487]Из формативне оцене ученика проистиче сумативна оцена за рад на часу. Активност ученика прати се континуирано и вреднује током целе школске године. Активност на часу односи се на: залагање и труд ученика, посвећеност у раду, редовност, иницијативу, извршавање школских задатака који су додељени ученику, учествовање и сарадњу у различитим облицима рада са другим ученицима, редовност, благовременост и тачност израде и доношења домаћих задатака, као и редовно доношење материјала потребног за рад на часу.
Критеријуми су следећи:
Одличан (5) – Ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.
Врло добар (4) – Ученик се труди да редовно извршава своје обавезе, доноси прибор и домаће задатке, активан је на часу.
Добар (3) – Ученик прати наставу, скоро увек доноси прибор и домаће задатке, активан је на часу, али не у континуитету.
Довољан (2) – Ученик повремено прати наставу, повремено доноси прибор и домаће задатке и ретко кад је активан на часу, али записује оно што се од њега очекује.
Недовољан (1) – Ученик не записује, нема прибор, не ради домаће задатке и уопште није активан на часу.

Резултати рада односе се на: *излагање и представљање плаката/постера, израду домаћих задатака, **пројектне активности, кратке тестове и усмене одговоре који се односе на садржаје наставне целине.
*Ако ученик уради пп презентацију или други дигитални или аналогни садржај, рад се може оценити оценом одличан (5) ако ученик одлично познаје тему о којој говори и излагање уз помоћ презентације је течно и има свој логички след.
**Оцењивање/вредновање пројектних активности углавном има мотивациону улогу и вреднује се у складу са показаним степеном самосталности, активности и ангажовања, као и сарадње са осталим члановима групе, извођења закључака на основу прикупљених података и презентовања продукта пројекта.

1. Писане провере
Почињу увек од иницијалног теста знања, који се ради до краја треће недеље септембра. Иницијалним тестом се процењује ученичко постигнуће из претходног/их разреда. Најављује се три радна дана пре планираног одржавања. Резултат иницијалног тестирања наставнику служи за планирање рада и даље праћење напредовања ученика. Не оцењује се бројчаном оценом, евидентира се одговарајућа формативна оцена са процентом тачних одговора. Изузетно, ученик са великим процентом успешности на тесту (изнад 90%) може се оценити оценом одличан (5).
Критеријуми за формативно оцењивање иницијалног теста:
0–33% – не задовољава
34–66% – задовољава
67–100% – успешан.
Према потреби, када је област веома захтевна и обимна, дајемо ученицима и петнаестоминутне вежбе, како бисмо им олакшали усвајање знања. Обављају се без најаве, бројчана оцена се не уписује у дневник, евидентира се одговарајућа формативна оцена. Бројчана оцена може да буде саставни део оцене која је добијена неком другом техником оцењивања.
Контролни задаци показују степен остварености исхода, напредовања и постигнућа ученика, реализују се након обрађене и увежбаване наставне области, уз претходну најаву и упознавање са садржајем најкасније пет радних дана пре провере. Оцењују се на основу скале која изражава однос између процента тачних одговора и одговарајуће оцене:
85%–100%	оцена одличан (5)
68%–84%	оцена врло добар (4)
51%–67%	оцена добар (3)
35%–50%	оцена довољан (2)
испод 35%	оцена недовољан (1).
Скала може да варира у односу на постигнућа ученика, али не више од 5%.
Оцена се уписује у дневник у року од осам радних дана од дана провере.
Ако након писане провере постигнућа више од половине ученика једног одељења добије недовољну оцену, писана провера се поништава за ученике који су добили недовољну оцену. Оцена са писане провере може бити поништена и ученику који није задовољан оценом. Ова писана провера се понавља једанпут и може да буде организована на посебном часу. Након поништене писане провере, а пре организовања поновљене, наставник је дужан да одржи допунску наставу.
За ученика који из оправданих разлога није радио писану проверу постигнућа, провера може да се организује и накнадно, с тим да је потребно имати у виду дневно и недељно ограничење броја писаних провера ученика. Ова накнадна провера постигнућа најављује се најмање три радна дана раније.
Ученику је током писане провере знања забрањена употреба недопуштених средстава (мобилни телефони, бубице, свеске, пушкице, књиге) и преписивање. Уколико наставник примети на часу употребу оваквих средстава, против ученика се покреће васпитно-дисциплински поступак који означава тежу повреду радних обавеза. Наставник одузима ученику недопуштена средства и ученик може да настави рад без помоћи. У случају преписивања од другог ученика, наставник премешта ученика који чини прекршај.
Писани радови ученика чувају се у Школи до краја текуће школске године.

2. Усмене провере постигнућа
Усмене провере ученичког знања остварујемо кроз свакодневни рад у учионици – разумевање текстова, практична примена усвојеног знања из граматике, говорне вежбе, певање песама и сл.
[bookmark: _Hlk174639564]Оцену одличан (5) добија ученик који:
- У потпуности разуме и самостално примењује научене речи и изразе, усменим и писаним путем.
- Течно и јасно чита и говори на енглеском језику.
- Учествује у дијалогу на задату тему и даје повратну информацију уз разумевање контекста и ситуације тј. теме разговора.
- Разуме изражена осећања, расположења и интересовања.
- Са лакоћом и једноставно описује породицу, школски контекст, хоби, интересовања и догађаје из свакодневног живота.
- Показује интересовање током наставе и вољу да помогне другим ученицима.
- Успешно учествује у различитим облицима рада.
Оцену врло добар (4) добија ученик који:
- У великој мери разуме и користи научене речи и изразе, усменим и писаним путем.
- Уз мању помоћ наставника повезује научено, изводи закључке и користи у дијалогу на задату тему.
- Течно и јасно чита и говори на енглеском језику.
- Разуме изражена осећања, расположења и интересовања.
- Саставља краће исказе о себи, својој породици и непосредном окружењу.
- Уз краће паузе и мању помоћ наставника, описује себе и своје непосредно окружење, свакодневне активности, искуства и догађаје.
- Сналази се у различитим облицима рада.
Оцену добар (3) добија ученик који:
- Углавном разуме научене речи и изразе, може самостално да наведе појмове из вокабулара, али их користи уз мању помоћ наставника.
- Разуме смисао једноставног текста и главне информације у дијалогу, али учествује у активностима уз делимичну помоћ наставника.
- Поставља једноставна питања на теме које одговарају његовим интересовањима.
- Делимично обавља задатке у различитим облицима рада или уз додатно појашњење.
Оцену довољан (2) добија ученик који:
- Препознаје и разуме основне појмове, речи и једноставне изразе у разговетном и спором говору.
- Уз већу помоћ наставника разуме кратке и једноставне дијалоге и делимично даје повратну информацију, уз помоћ наставника.
- У стању је да продукује искључиво просте реченице и изрази најосновније потребе.
- Показује мањи степен активности и ангажовања.
- Активан је на часу уз подстицај и помоћ наставника.
Оцену недовољан (1) добија ученик који:
- Не препознаје и не репродукује основне појмове и речи.
- Ни уз велику помоћ наставника не разуме најједноставније контексте, ситуације и упутства.
- Не показује интересовање за ангажовање у различитим облицима рада.

Пети, шести, седми и осми разред
Знање и напредовање ученика од петог до осмог разреда вреднује се формативно током стицања компетенција и сумативно на крају обрађених и увежбаваних наставних целина.
Формативно оцењивање
Елементи формативног оцењивања су: усмени одговори, писане провере до 15 минута (тестови и диктати), ангажовање (активност на часу, успешно учествовање и сарадња у процесу учења и различитим облицима рада са другим ученицима), домаћи задаци, самосталност и редовност у раду, доношење прибора за рад, вођење белешки на часу, израда плаката/постера, пп презентације, пројекти, примена социолингвистичких норми.
(Социокултурна компетенција представља скуп знања о свету уопште, као и о сличностима и разликама између културних и комуникативних модела сопствене говорне заједнице и заједнице/заједница чији се језик учи.)
Формативним оцењивањем пратимо рад ученика, напредовање и залагање, али дајемо и препоруке за даљи рад. Евиденцију водимо у педагошким свескама, као и у Ес-дневнику.

Сумативно оцењивање – бројчано
Оцењивање ученика од петог до осмог разреда је бројчано и врши се на основу:
1) писане провере постигнућа
2) усмене провере постигнућа
3) праћења активности на часу и резултата рада.
У току полугодишта ученик ће имати једну оцену на писменом задатку, најмање једну оцену на контролном задатку дужем од 15 минута, најмање једну оцену на усменом одговарању и једну оцену на основу формативног оцењивања (праћења активности на часу и резултата рада).
Елементи за писану и усмену проверу и оцењивање су: разумевање говора, разумевање писаног текста, усмено изражавање, писано изражавање, усвојеност лексичких садржаја, усвојеност граматичких структура, примена правописа, језичке вештине читања и слушања.
· Мерила за елемент Разумевања:
Одличан (5) – Ученик разуме саговорника и усмено излагање у нормалном темпу, у потпуности разуме писани и слушани текст, с лакоћом влада материјом и вештинама.
Врло добар (4) – Ученик разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.
Добар (3) – Ученик разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.
Довољан (2) – Ученик има минимум разумевања и напредује уз помоћ наставника, који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писану и говорну материју.
Недовољан (1) – Ученик не разуме усмена излагања, слушан ни писан садржај ни уз помоћ наставника.

· Мерила за елемент Усмено изражавање:
Одличан (5) – Ученик слободно и без оклевања изражава своје мисли, активан је у разговору, правилним изговором течно изговара реченице и нема већих граматичких грешака.
Врло добар (4) – Ученик говори правилно, али се изражава са мањим граматичким грешкама које не утичу на разумевање смисла реченице; понекад користи реч или фразу која је неадекватна и погрешно је изговара.
Добар (3) – Ученик може да комуницира и има скроман речник, смисао изреченог је понекад нејасан због граматичких грешака и нетачног реда речи, али је разумљив. Ученик има делимичних тешкоћа у читању, изговору и интонацији.
Довољан (2) – Ученик прави велике и честе грешке у разговору и изговору што отежава оно што жели да каже; ретко налази праве речи и фразе, тешко се изражава, а свој оскудни речник користи полако и са пуно оклевања упркос великој помоћи наставника.
Недовољан (1) – Ученик не уме самостално да се изражава, једва користи најосновнији вокабулар, има потешкоћа у читању, изговору и интонацији. Није савладао ни најосновније граматичке структуре, па је смисао изреченог нејасан и неразумљив.

· Мерила за елемент Писано изражавање:
Одличан (5) – Ученик може у писаној форми да изрази своје мисли самостално и без већих граматичких и правописних грешака; редовно извршава све писане домаће задатке; познаје технике решавања задатака и има изузетне резултате на тесту и проверама знања.
Врло добар (4) – Ученик у писаној форми изражава своје мисли самостално уз понеке граматичке и правописне грешке; готово редовно има све писане домаће задатке; познаје готово све технике решавања задатака и има врло добар резултат на тесту и проверама знања.
Добар (3) – Ученик не може без помоћи да изрази своје мисли писаним путем и прави честе и веће правописне и граматичке грешке; делимично ради домаће задатке; познаје већину техника решавања задатака и углавном остварује просечан резултат на тесту и проверама знања.
Довољан (2) – Ученик не може самостално да се писмено изрази, прави учестале и озбиљне правописне и граматичке грешке; нередовно ради домаће задатке; често не познаје технике решавања задатака и постиже минималан успех на тестовима и проверама знања.
Недовољан (1) – Ученик прави крупне грешке у писаном изражавању и у основним граматичким облицима; не ради домаће задатке готово уопште; не познаје технике решавања задатака и не постиже минималан очекиван број бодова на тесту и проверама знања.

· Мерила за елемент Усвојеност граматичких структура:
Одличан (5) – Ученик влада граматичким правилима, потпуно их разуме и правилно примењује у датом језичком контексту.
Врло добар (4) – Ученик разуме и правилно примењује научена граматичка правила, уз местимичне грешке.
Добар (3) – Ученик делимично примењује научена граматичка правила, уз честе грешке.
Довољан (2) – Ученик препознаје граматичка правила и повремено их минимално примењује.
Недовољан (1) – Ученик не препознаје граматичка правила нити уме да их примењује.
Из формативне оцене ученика проистиче сумативна оцена за рад на часу. Активност ученика прати се континуирано и вреднује током целе школске године. Активност на часу односи се на: залагање и труд ученика, посвећеност у раду, редовност, иницијативу, извршавање школских задатака који су додељени ученику, учествовање и сарадњу у различитим облицима рада са другим ученицима, редовност, благовременост и тачност израде и доношења домаћих задатака, као и редовно доношење материјала потребног за рад на часу.
Критеријуми су следећи:
Одличан (5) – Ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.
Врло добар (4) – Ученик се труди да редовно извршава своје обавезе, доноси прибор и домаће задатке, активан је на часу.
Добар (3) – Ученик прати наставу, скоро увек доноси прибор и домаће задатке, активан је на часу, али не у континуитету.
Довољан (2) – Ученик повремено прати наставу, повремено доноси прибор и домаће задатке и ретко кад је активан на часу, али записује оно што се од њега очекује.
Недовољан (1) – Ученик не записује, нема прибор, не ради домаће задатке и уопште није активан на часу.

Резултати рада односе се на: *излагање и представљање (презентација, плаката/постера, резултата истраживања), учешће у дебати и дискусији, израду домаћих задатака, **пројектне активности, писање есеја.
*Ако ученик уради пп презентацију или други дигитални или аналогни садржај, рад се може оценити оценом одличан (5) ако ученик одлично познаје тему о којој говори и излагање уз помоћ презентације је течно и има свој логички след.
**Оцењивање/вредновање пројектних активности углавном има мотивациону улогу и вреднује се у складу са показаним степеном самосталности, активности и ангажовања, као и сарадње са осталим члановима групе, извођења закључака на основу прикупљених података и презентовања продукта пројекта.

Оцењивање се примењује и ако ученик оствари пласман на такмичењима и то оценом одличан (5).

1. Писане провере
Почињу увек од иницијалног теста знања, који се ради до краја треће недеље септембра. Иницијалним тестом се процењује ученичко постигнуће из претходног/их разреда. Најављује се три радна дана пре планираног одржавања. Резултат иницијалног тестирања наставнику служи за планирање рада и даље праћење напредовања ученика. Не оцењује се бројчаном оценом, евидентира се одговарајућа формативна оцена са процентом тачних одговора. Изузетно, ученик са великим процентом успешности на тесту (изнад 90%) може се оценити оценом одличан (5).
Критеријуми за формативно оцењивање иницијалног теста:
0–33% – не задовољава
34–66% – задовољава
67–100% – успешан.
Према потреби, када је област веома захтевна и обимна, дајемо ученицима и петнаестоминутне вежбе, како бисмо им олакшали усвајање знања. Обављају се без најаве, бројчана оцена се не уписује у дневник, евидентира се одговарајућа формативна оцена. Бројчана оцена може да буде саставни део оцене која је добијена неком другом техником оцењивања.
Писмени и контролни задаци показују степен остварености исхода, напредовања и постигнућа ученика, реализују се након обрађене и увежбаване наставне области, уз претходну најаву и упознавање са садржајем најкасније пет радних дана пре провере. Оцењују се на основу скале која изражава однос између процента тачних одговора и одговарајуће оцене:
85%–100%	оцена одличан (5)
68%–84%	оцена врло добар (4)
51%–67%	оцена добар (3)
35%–50%	оцена довољан (2)
испод 35%	оцена недовољан (1).
Скала може да варира у односу на постигнућа ученика, али не више од 5%.
Оцена се уписује у дневник у року од осам радних дана од дана провере.
Ако након писане провере постигнућа више од половине ученика једног одељења добије недовољну оцену, писана провера се поништава за ученике који су добили недовољну оцену. Оцена са писане провере може бити поништена и ученику који није задовољан оценом. Ова писана провера се понавља једанпут и може да буде организована на посебном часу. Након поништене писане провере, а пре организовања поновљене, наставник је дужан да одржи допунску наставу.
За ученика који из оправданих разлога није радио писану проверу постигнућа, провера може да се организује и накнадно, с тим да је потребно имати у виду дневно и недељно ограничење броја писаних провера ученика. Ова накнадна провера постигнућа најављује се најмање три радна дана раније.
Ученику је током писане провере знања забрањена употреба недопуштених средстава (мобилни телефони, бубице, свеске, пушкице, књиге) и преписивање. Уколико наставник примети на часу употребу оваквих средстава, против ученика се покреће васпитно-дисциплински поступак који означава тежу повреду радних обавеза. Наставник одузима ученику недопуштена средства и ученик може да настави рад без помоћи. У случају преписивања од другог ученика, наставник премешта ученика који чини прекршај.
Писани радови ученика чувају се у Школи до краја текуће школске године.

2. Усмене провере постигнућа
Усмене провере ученичког знања остварујемо кроз свакодневни рад у учионици – разумевање текстова, практична примена усвојеног знања из граматике, говорне вежбе, певање песама и сл.
[bookmark: _Hlk174639583]Оцену одличан (5) добија ученик који:
- У потпуности разуме планом и програмом предвиђене појмове, речи и изразе и показује изузетно велики степен самосталности приликом њихове примене у усменом и писаном изражавању.
- Успешно користи све граматичке елементе и конструкције и уочава најчешће изузетке од правила.
- Уме да самостално искаже усмену поруку, исприча лични доживљај, као и да у кратким цртама преприча садржај одређеног текста или разговора.
- Тачно и изражајно чита задати текст.
- Уме да обави разговор са другим лицима на унапред дату тему и са одређеном комуникативном функцијом.
- На матерњем и страном језику саопштава информацију добијену од 3. лица у вези са познатим темама у конкретним комуникативним ситуацијама.
- У потпуности показује способност примене језичких вештина и знања у новим ситуацијама.
- Показује солидно познавање основних карактеристика традиције и културе земаља чији језик изучава.
Оцену врло добар (4) добија ученик који:
- У великој мери разуме планом и програмом предвиђене појмове, речи и изразе и показује велики степен самосталности приликом њихове примене у усменом и писаном изражавању.
- Правилно примењује уведена граматичка правила и конструкције.
- Уме да уз малу помоћ наставника искаже усмену поруку, исприча лични доживљај, као и да укратко преприча садржај одређеног текста или разговора.
- У великој мери правилно и изражајно чита једноставне текстове, уз велики степен самосталности.
- У великој мери самостално остварује комуникацију и размењује са другим ученицима информације у вези са познатим темама и комуникативним функцијама.
- У великој мери показује способност примене језичких вештина и знања у новим ситуацијама.
- Познаје основне одлике традиције и културе земаља чији језик изучава.
Оцену добар (3) добија ученик који:
- Углавном разуме планом и програмом предвиђене појмове, речи и изразе уз делимичан степен самосталности приликом њихове примене у усменом и писаном изражавању.
- Познаје и користи једноставније граматичке елементе и конструкције.
- Делимично је у стању да искаже једноставнију усмену поруку и уз помоћ наставника исприча лични доживљај и преприча садржај разговора или текста.
- Углавном правилно чита једноставне текстове.
- У довољној мери размењује са другим ученицима кратке информације у вези са познатим темама и комуникативним функцијама.
- Показује делимичну способност примене језичких вештина и знања у новим ситуацијама.
- Познаје најосновније културне карактеристике земаља чији језик изучава.
Оцену довољан (2) добија ученик који:
- Препознаје и разуме планом и програмом предвиђене основне, најфреквентније појмове, речи и изразе и примењује их у свом усменом и писаном изражавању уз мали степен самосталности.
- У стању је да само уз помоћ наставника искаже једноставнију усмену поруку, исприча лични доживљај и преприча садржај разговора или текста, и то на нивоу репродукције.
- Чита делимично правилно и уз помоћ наставника.
- У малој мери размењује са саговорницима кратке информације у вези са познатим темама и комуникативним функцијама.
- Језичке вештине и знања су на нивоу репродукције, уз повремену минималну примену.
Оцену недовољан (1) добија ученик који:
- Не препознаје нити разуме планом и програмом предвиђене основне појмове, речи и изразе, не уме да их репродукује нити примени у усменом  и писаном изражавању.
- Није самосталан у раду и није у стању ни уз помоћ наставника да искаже једноставнију усмену поруку, исприча лични доживљај и преприча садржај разговора или текста.
- У недовољној мери размењује са другим ученицима кратке информације у вези са познатим темама и комуникативним функцијама.
- Језичке вештине и знања нису ни на нивоу препознавања, без способности репродукције и минималне примене.


Опште одредбе за све разреде
Ученик се оцењује најмање четири пута у полугодишту будући да је недељни фонд часова предмета два часа. Ученику који није оцењен најмање четири пута у току полугодишта не може да се утврди закључна оцена, изузев у случају када због угрожености безбедности и здравља ученика и запослених није могуће оценити ученика потребан број пута.
Ученикa који редовно похађа наставу и извршава школске обавезе, а нема прописани број оцена у полугодишту, наставник је дужан да оцени на посебно организованом часу или на часу допунске наставе у току трајања полугодишта, уз присуство одељењског старешине и педагога или психолога.
За ученика који је оправдано одсуствовао са наставе од 11 до 15 радних дана у континуитету, Школа прави план оцењивања, имајући у виду најбољи интерес ученика.
Закључна оцена за успех из предмета први страни језик, не може да буде мања од:
1) одличан (5), ако је аритметичка средина свих појединачних оцена најмање 4,50;
2) врло добар (4), ако је аритметичка средина свих појединачних оцена од 3,50 до 4,49;
3) добар (3), ако је аритметичка средина свих појединачних оцена од 2,50 до 3,49;
4) довољан (2), ако је аритметичка средина свих појединачних оцена од 1,50 до 2,49.

Уколико ученик није задовољан предложеном закључном оценом на полугодишту или крају наставне године, ради полугодишњи, односно годишњи тест. Добијена оцена се уписује у дневник и поново се на основу аритметичке средине свих уписаних оцена утврђује закључна оцена.

Оцењивање ученика по ИОП-у
Ученици којима је потребна додатна подршка у учењу и који стога прате наставу по прилагођеном моделу (ИОП 2), оцењују се у складу са постизањем резултата у оквиру тих модела, а у великој мери део оцене чине труд и ангажованост на часу.
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.
